Մինչև պարիսպ ոստնելը էլի տեսիլքներ խռովեցին գայլին, բայց նա կարողացավ զանազանել ու որսալ պահը. շիկացումը, որ բաբախում էր ջրախաղի ժամանակ նրանց իրար մոտ ու հեռու գտնվելուց, ապա թե պարպումը, երբ ձեռքերով իրար դիպան այն տղան ու այս աղջիկը… Այդ կուրացնող շողարձակումները մի պահով էլ ուշացրին թռիչքը, և գայլը կասկածանքներ ունեցավ, ավելի ճիշտ` կշռեց, թե աղջիկը երազ էր տեսնում, և ինքն այդ երազի մեջ էր: